Súradnice: 53°32′S 113°30′Z﻿ / ﻿53,533°S 113,500°Z﻿ / 53.533; -113.500

**Edmonton** je hlavné mesto kanadskej provincie Alberta.

Edmonton je po Calgary druhé najväčšie mesto v Alberte. Leží v nadmorskej výške 668 m n. m. a v roku 2011 mal aj s predmestiami 960 015 obyvateľov. Edmonton získal štatút mesta v roku 1904 a dnes je kultúrnym, vládnym a vzdelávacím centrom.

Edmonton sa rozprestiera na ploche 670 km². Je to jedno z najrozľahlejších miest v Severnej Amerike, väčšie ako Chicago, Philadelphia alebo Detroit. Edmonton patrí aj medzi mestá s najnižšou hustotou obyvateľstva v Severnej Amerike, asi 67-krát nižšou ako má New York. Edmonton sa pýši najdlhším pásom súvislého mestského parku v Severnej Amerike, ktorý tvorí údolie rieky Severný Saskatchewan a na osobu tu pripadá najväčšia plocha parkov zo všetkých kanadských miest.

Dejiny
------

Edmonton bol založený v roku 1795, keď tu bola vybudovaná pevnosť Fort Edmonton a obchodná stanica Spoločnosti Hudsonovho zálivu. Pevnosť bola pomenovaná podľa mesta Edmonton, ktoré je predmestím Londýna v Spojenom kráľovstve, rodiska Sira Jamesa Wintera Lake, vtedajšieho riaditeľa spoločnosti. V roku prišiel do Edmontonu John Rowand, obchodník s kožušinami pre Severozápadnú spoločnosť, ktorý si získal rešpekt prériových indiánov a ktorý organizoval obchod s kožušinami s indiánmi kmeňa Cree a Blackfoot v Edmontone počas 30 rokov. Fort Edmonton sa stal miestnym ekonomickým centrom, hlavným východiskovým bodom pre pionierov mieriacich na sever, alebo ďalej na západ.

Viac ľudí sa začalo usadzovať v okolí Fort Edmontonu po roku 1870, keď vláda ponúkla osadníkom pôdu za výhodnú cenu. Edmonton sa oficiálne stal mestečkom v roku 1892. Mal vtedy asi 700 obyvateľov. Začal prekvitať počas zlatej horúčky na Klondike v roku 1897, keď tisícky dychtivých zlatokopov smerovali na sever a zastavovali sa v Edmontone po zásoby. V roku 1904 mal Edmonton už 9 000 obyvateľov a o rok neskôr, keď sa Alberta stala provinciou, bol vyhlásený za mesto a stal sa hlavným mestom provincie. Zákonodarný zbor sa pôvodne schádzal v miestnej škole, kým na severnom brehu rieky Severný Saskatchewan nebola postavená budova provinčného parlamentu.

V roku 1912 sa Edmonton, lokalizovaný na severnom brehu rieky Severný Saskatchewan, zlúčil so susedným mestom Strathcona na južnom brehu rieky a počet obyvateľov tak stúpol na 53 000. V tridsiatych rokoch 20. storočia Edmonton naďalej properoval ako severné obchodné centrum a východiskový bod pre letecké dodávky potravín a liekov do divočiny. V roku 1942 vybudovanie cesty Alaska Highway urobilo z mesta najväčšie dopravné a zásobovacie centrum na ďalekom severe. Asi v tomto čase sa Edmonton stal známym pod menom „Vstupná brána na Sever".

Krátko po 2. svetovej vojne bola v okolí Edmontonu objavená ropa. Okolité územie sa stalo najväčším producentom ropy v Alberte a vďaka ropnému boomu, ktorý nasledoval, sa Edmontonu začalo hovoriť hlavné mesto ropného priemyslu v Kanade. Rozmach bol ešte výraznejší po celosvetovej ropnej kríze v roku 1973. Ťažba a rafinácia ropy zostáva doteraz najdôležitejším ekonomickým odvetvím v Edmontone, ale konjuktúra a následný rast počtu obyvateľstva priniesol rozvoj i do iných odvetví ekonomiky.

V roku 1981 tu bolo otvorené najväčšie obchodné centrum na svete, West Edmonton Mall. Stalo sa najpopulárnejšou turistickou atrakciou Alberty a okrem obchodných priestorov zahŕňa aj zábavný park, vodný park a luxusný hotel.

Doprava
-------

Pôvodná električková doprava fungovala od roku 1908 do roku 1951. V roku 1978 sa mesto ako prvé v Severnej Amerike vydalo proti trendu rušeniu električkovej dopravy. K linkám Capital Line a Metro Line sa v roku 2016 začala stavať 13-kilometrová linka Valley Line Southeast, ktorá bola otvorená v novembri 2023. Prvé dve linky mali v roku 2023 dĺžku 24 kilometrov, v roku 2024 má pribudnúť ďalších 1,5 kilometra trate.

Osobnosti mesta
---------------

* Marshall McLuhan (\* 1911 – † 1980), teoretik médií, literárny kritik, rétor a profesor
* Michael J. Fox (\* 1961), herec
* Mark Messier (\* 1961), bývalý hokejista
* Scott Niedermayer (\* 1973), bývalý hokejista
* Daymond Langkow (\* 1976), hokejista
* Steven Reinprecht (\* 1976), hokejista
* Jarome Iginla (\* 1977), hokejista
* Mike Comrie (\* 1980), hokejista
* Matt Pettinger (\* 1980), hokejista
* Vernon Fiddler (\* 1980), hokejista
* Erik Christensen (\* 1983), hokejista
* Dion Phaneuf (\* 1985), hokejista
* Bryan Little (\* 1987), hokejista

Partnerské mestá
----------------

* Kanada  Gatineau, Kanada (1967)
* Čína  Charbin, Čína (1985)
* USA  Nashville, Tennessee, USA (1990)
* Kórejská republika  Wondžu, Kórejská republika (1998)
* Holandsko  Bergen op Zoom, Holandsko (2013)

Referencie
----------

1. ↑  Jan. *Severoamerický průkopník návratu tramvají otevřel další trať. Linka v Edmontonu měří 13 km* [online]. zdopravy.cz, 2023-11-11, [cit. 2023-12-08]. Dostupné online.
2. ↑
3. ↑   *Archivovaná kópia* [online]. [Cit. 2015-07-18]. Dostupné online. Archivované 2007-09-29 z originálu.
4. ↑
5. ↑   *Archivovaná kópia* [online]. [Cit. 2015-07-18]. Dostupné online. Archivované 2007-09-11 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Edmonton**

| * z
* d
* u
Hlavné mestá Kanady |
| --- |
| Federálne | 
* Ottawa

 | Kanadská vlajka |
| Provinčné | 
* Edmonton (Alberta)
* Victoria (Britská Kolumbia)
* Winnipeg (Manitoba)
* Fredericton (New Brunswick)
* St. John’s (Newfoundland a Labrador)
* Halifax (Nové Škótsko)
* Toronto (Ontário)
* Charlottetown (Ostrov princa Eduarda)
* Quebec (Quebec)
* Regina (Saskatchewan)

 |
| Teritóriálne | 
* Iqaluit (Nunavut)
* Yellowknife (Severozápadné teritóriá)
* Whitehorse (Yukon)

 |

| * z
* d
* u
Mestá v Kanade podľa počtu obyvateľov |
| --- |
| 1 000 000+ | 
* Toronto, ON
* Montreal, QC
* Calgary, AB
* Ottawa, ON
* Edmonton, AB

 | Vlajka Kanady |
| 500 000+ | 
* Winnipeg, MB
* Mississauga, ON
* Vancouver, BC
* Brampton, ON
* Hamilton, ON
* Surrey, BC
* Quebec, QC

 |
| 200 000+ | 
* Halifax, NS
* Laval, QC
* London, ON
* Markham, ON
* Vaughan, ON
* Gatineau, QC
* Saskatoon, SK
* Kitchener, ON
* Longueuil, QC
* Burnaby, BC
* Windsor, ON
* Regina, SK
* Oakville, ON
* Richmond, BC
* Richmond Hill, ON

 |
| 100 000+ | 
* Burlington, ON
* Oshawa, ON
* Sherbrooke, QC
* Greater Sudbury, ON
* Abbotsford, BC
* Lévis, QC
* Coquitlam, BC
* Barrie, ON
* Saguenay, QC
* Kelowna, BC
* Guelph, ON
* Trois-Rivières, QC
* Whitby, ON
* Cambridge, ON
* St. Catharines, ON
* Milton, ON
* Langley, BC
* Kingston, ON
* Ajax, ON
* Waterloo, ON
* Terrebonne, QC
* Saanich, BC
* John’s, NL
* Thunder Bay, ON
* Delta, BC
* Brantford, ON
* Chatham-Kent, ON
* Clarington, ON
* Red Deer, AB

 |


| * z
* d
* u
Metropolitné oblasti Kanady Vlajka Kanady podľa veľkosti |
| --- |
| 
* Toronto, ON
* Montreal, QC
* Vancouver, BC
* Calgary, AB
* Ottawa-Gatineau, ON/QC
* Edmonton, AB
* Quebec, QC
* Winnipeg, MB
* Hamilton, ON
* Kitchener-Cambridge-Waterloo, ON
* London, ON
* St. Catharines-Niagara, ON
* Halifax, NS
* Oshawa, ON
* Victoria, BC
* Windsor, ON
* Saskatoon, SK
* Regina, SK
* Sherbrooke, QC
* John’s, NL
* Barrie, ON
* Kelowna, BC
* Abbotsford, BC
* Greater Sudbury, ON
* Kingston, ON
* Saguenay, QC
* Trois-Rivières, QC
* Guelph, ON
* Moncton, NB
* Brantford, ON
* Thunder Bay, ON
* Saint John, NB
* Peterborough, ON

 |